CELEX: C2005/082/67
Language: et
Date: 2005-04-02 00:00:00
Title: Kohtuasi T-22/05: Antonello Violetti jt. 11. jaanuari 2005. aasta hagi Euroopa Ühenduste Komisjoni vastu

2.4.2005   
            
            
               ET
            
            
               Euroopa Liidu Teataja
            
            
               C 82/37
            
         Antonello Violetti jt. 11. jaanuari 2005. aasta hagi Euroopa Ühenduste Komisjoni vastu
   (Kohtuasi T-22/05)
   (2005/C 82/67)
   Kohtumenetluse keel: prantsuse
   Antonello Violetti, elukoht Cittiglio (Itaalia), ja kaksteist teist ametnikku esitasid 11. jaanuaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindaja on advokaat Eric Boigelot.
   Hagejad paluvad esimese astme kohtul:
   
               1.
            
            
               määrata kõik hagejaid puudutavad ning Euroopa Pettustevastase Ameti poolt suletud toimikud avalikustamisele;
            
         
               2.
            
            
               määrata hagejate suhtes läbiviidud sisejuurdluse lõpparuanne avalikustamisele;
            
         
               3.
            
            
               tühistada hagejate suhtes juurdlus;
            
         
               4.
            
            
               tühistada Euroopa Pettustevastase Ameti märgukiri sisejuurdlusest teavitamise ning Itaalia justiitsasutuste teabe kohta;
            
         
               5.
            
            
               tühistada Itaalia justiitsasutustele edastatud juurdluse aruanne;
            
         
               6.
            
            
               tühistada kõik meetmed, mida võidakse võtta käesoleva hagi järgselt langetatavate otsuste kohta või neist tulenevalt;
            
         
               7.
            
            
               mõista Euroopa Ühenduste Komisjonilt välja kahjuhüvitis ja intressid, mille suurus on õiglaselt ja heas usus arvestatuna 30 000 eurot iga hageja kohta ning mida võib menetluse käigus vähendada või suurendada;
            
         
               8.
            
            
               jätta igal juhul kohtukulud kostja kanda.
            
         Õiguslikud alused ja peamised argumendid
   Euroopa Pettustevastane Amet teavitas hagejaid, et algatatud on sisejuurdlus õnnetusjuhtumikindlustuse skeemi kohaldamise kohta. Teavitamise järel nõudsid asjaomased ametnikud juurdepääsu oma haiguskaardile. Nõudmist ei rahuldatud.
   Õiguslik alus toetub personalieeskirjade artikli 73, teiste ametnike suhtes kohaldatava korra artikli 28, Euroopa Ühenduste ametnike õnnetusjuhtumite ja kutsehaiguste vastu kindlustamise määrustiku rikkumisele ning õiguse üldpõhimõtete, nagu hea haldustava ja võrdne kohtlemine, järgimata jätmisele, samuti hoolsuskohustuse ning selliste põhimõtete täitmata jätmisele, mis kohustavad Euroopa Pettustevastast Ametit ja komisjoni võtma otsuseid vaid õiguspärasel alusel, st asjassepuutuvatel põhjustel, mille osas pole tehtud ilmselget hindamisviga.
   Hagejad leiavad, et õigusvastased on ka määrus 1073/1999 (1) ja komisjoni 2. juuni 1999. aasta otsus 1999/396/EÜ, (2) ning vaidlustavad need seega EÜ asutamislepingu artikli 241 alusel.
   
      (1)  Euroopa Parlamendi ja nõukogu 25. mai 1999. aasta määrus (EÜ) nr 1073/1999 Euroopa Pettustevastase Ameti (OLAF) juurdluste kohta (EÜT L 136, lk 1)
   
      (2)  Komisjoni 2. juuni 1999. aasta otsus 1999/396/EÜ, ESTÜ, Euratom pettuste, korruptsiooni ja muu ühenduste huve kahjustava ebaseadusliku tegevuse tõkestamisega seotud sisejuurdluse tingimuste kohta (EÜT L 149, lk 57)